Республикэм и Iэтащхьэр щIыналъэм и боксёрхэм ирагъэблагъэ
Налшык къалэм СпортымкIэ и уардэунэм екIуа-лIэ спортсмен ныбжьыщIэхэм нэхъапэм боксым дихьэхыу щыта КIуэкIуэ Юрий ирагъэблэгъащ зэгъусэу загъэсэну.
Республикэм и Iэтащхьэм игу къигъэкIыжащ куэдым хуэзыгъэуша, спортым и щэхухэм хэзыгъэгъуэза, боксым дезыгъэхьэха и тренерхэу Никаев Муратрэ Джабоев Сергорэ. «Спортым цIыхум и хьэлыр епсыхь, шыIэныгъэ хелъхьэ, и къалэныр зэрызригъэхъулIэным хущIегъэкъу. Къэбэрдей-Балъкъэрым и ныбжьыщIэ миным щIигъу физкультурэм зэрыдихьэхыр фIыщ. Абыхэм дадэIэпыкъуным ди зэфIэкIыр зэретхьэлIэнум дыхущIэкъунущ. ЕхъулIэныгъэ фиIэну си гуапэщ, — жиIащ КIуэкIуэм.
КъБР-м и Iэтащхьэм спортсмен щIалэхэм чэнджэщ яритащ къыхаха спорт унэтIыныгъэм я къарури акъылри къыщызэдагъэсэбэпыну.
БЖЬЫХЬЭЛI Розэ.
